**Forslag A**

**Budget-post til uvildigt rådgivningsforløb om etablering af ladestandere til el- og plug-in-hybrid-biler**

Elbilerne kommer! De fleste beboere i foreningen har dog ikke mulighed for opladning på egen adresse, så en oplagt mulighed er at etablere fælles ladestandere i forbindelse med de fælles parkeringsarealer.

Udover at etablering af ladestandere er en bekostelig affære, er det også en jungle at finde rundt i, så for at sikre at vi får den optimale løsning, foreslås det at vi køber os til et uvildigt rådgivningsforløb, der kan hjælpe os med at afklare bl.a.:

\* Hvad er det reelle behov - nu og i fremtiden?

\* Skal vi eje eller leje udstyr?

\* Hvordan sikrer vi bedst, at løsningen er fremtidssikker og kan udvides efter behov?

\* Hvor skal strømmen komme fra - og har vi overhovedet nok?

\* Er der lovmæssige begrænsninger?

\* Hvordan skal det finansieres? Priser for beboere/gæster? Kan vi ligefrem tjene penge på opladning?

\* ???

CityTekniq har specialiseret sig i netop uvildig rådgivning om etablering af ladeløsninger til bl.a. kommuner, virksomheder og boligforeninger. Her koster et komplet rådgivningsforløb (se vedhæftede vejledende beskrivelse af et forløb fra opstart til implementering) 20.000,-

Da vi måske ikke er klar til at tage den endelige beslutning om etablering endnu, tilbyder CityTekniq også et indledende forløb svarende til ca. den første halvdel af det beskrevne, til 10.000,-

Det foreslås altså, at vi godkender et budget p? 10.000,- til dette indledende forløb.

Herefter vil en senere generalforsamling naturligvis skulle tage stilling til, om - og i givet fald; hvordan - vi fortsætter.

Forslag stillet af:

Christian Nielsen

Grønløkke.

(Se Bilag 1)

**Forslag B**

Kære bestyrelse

Jeg har forslag til generalforsamlingen.

1. Opretning af sten på fortovet ved grønløkke 21 (MEGET KRITISK)

2. Fliser (30x30) under bænkene ved grønløkke legeplads

Nirut Villumsen

Grønløkke 21

**Forslag C.**

Hej

Mit forslag eller spørgsmål går på hvorvidt der er tænkt på levetiden af vores tage/tagsten i Grønløkke og stenløkke?

Er der tænkt på om vi måske skal spare op til fremtidig udskiftning af taget, eller skal vi forsat bare lappe hist og her med tagsten som ikke helt passer?

Det er jo ikke noget man som boligejer selv kan beslutte at få skiftet i sin bolig uden at alle er med på ideén.

Vh Grønløkke 14

**Forslag D**

Der forslås fra bestyrelsen at nedklippe buske mod andelsboligerne, så vi får en ensartet udtryk i bebyggelsen.

Flere beboer har nævnt at buskene er meget høje og trænger til nedklipning. Arbejdet vurderes for stort til vores fælles arbejdsdage.

Arbejdet, hvis stemmes for, vil blive igangsat hurtigst muligt, i samarbejde med gartner.

Der er hentet pris på opgaven som lyder på kr. 18.000 inkl. moms